Юрий Ивлев

Ивлев Юрий Василевич () — доктори илмҳои мантиқ, олими шӯравӣ ва Русия, асосгузори мантиқи квазиматрикӣ.

 Зиндагинома 
Хатмкардаи факултаи фалсафаи Донишгоҳи давлатии Маскав (ДДМ) ба номи М. В. Ломоносов (1965). Мудири кафедраи мантиқи факултаи фалсафаи ДДМ (1978-82). Аз соли 1989 проф. кафедраи мазкур. Дорандаи ҷоизаи «Ломоносов»-и ДДМ (1995). Узви Акдемияи илмҳои гуманитарӣ, узви вобаста (1996) ва акад. (1997) Академияи илмҳои табиатшиносии Русия. Рисолаи номзадӣ ‒ «Мантиқи меъёрҳо» (1972) ва докторӣ ‒ «Семантикаи мазмунии мантиқи модалӣ» (1986). Муаллифи 51 китоб ва 110 мақола дар илмҳои мантиқ ва фалсафа. Оид ба азнавсозии фаслҳои асосии илми риёзиёт масъалагузорӣ карда, ҳамаи онро дар татбиқи мафҳуми квазифунксия дидааст. Ба ақидаи Юрий Ивлев, дар натиҷаи ҳалли масъалаи мазкур фаслҳои илми риёзиёти анъанавӣ ба ҳолатҳои ҷузъии риёзиёти нав, мас., таҳлили риёзӣ ба ҷузъи фанни квазиалгебра ва ғ. табдил меёбад. Илми риёзиёти наве, ки ба вуҷуд меояд, ҳангоми моделсозии зуҳуроти табиӣ ва иҷтимоӣ ба таври васеъ истифода мешавад. Аз ҷониби ӯ семантикаи модалияти мантиқие баррасӣ гардидааст, ки дар он мафҳуми сохтори моделии шарҳи мазмунинадошта истифода намешавад. Ин гуна семантикаро вай барои маҷмӯи ҳолатҳои нисбатан маҳдуд мавриди баррасӣ қарор додааст.

Саҳми Юрий Ивлев дар тарбияи мутахассисони тоҷики соҳаи мантиқ назаррас аст. Юрий Ивлев бо ҳаммуаллифии проф. Сайфуллоев Н. М. китоби дарсии «Мантиқ»-ро ба забони тоҷикӣ (Д., 2013) таълиф кардааст.

 Эзоҳ 

 Адабиёт